Legenda Vox Machina

Legenda Vox Machina adalah sebuah siri televisyen fantasi dewasa Amerika Syarikat yang dihasilkan oleh Critical Role Productions, Titmouse, Inc. dan Amazon Studios, dengan tayangan perdananya disiarkan pada 28 Januari 2022 di Amazon Prime Video. Siri ini berdasarkan kempen satu bagi siri web Dungeons & Dragons, Critical Role. Legenda Vox Machina dibintangi oleh Laura Bailey, Taliesin Jaffe, Ashley Johnson, Matthew Mercer, Liam O'Brien, Marisha Ray, Sam Riegel dan Travis Willingham, yang mengulangi peranan mereka daripada kempen pertama Critical Role.

Musim pertama terdiri daripada dua belas episod. Sepuluh daripada episod-episod musim pertama dibiayai oleh kempen di Kickstarter. Pada November 2019, siri ini diperbaharui oleh Amazon untuk musim kedua menjelang tayangan perdana siri.

 Premis 
 Latar 
Siri ini dilatari di Exandria, sebuah dunia cereka yang dihasilkan oleh Matthew Mercer pada 2012 untuk kempen Dungeons & Dragons peribadinya yang kemudiannya dilancarkan sebagai siri web main sebenar Critical Role pada 2015. Kebanyakan ceritanya mengambil tempat di benua Tal'Dorei dengan lokasi seperti metropolis Emon dan negara kota Whitestone.

 Sinopsis 
Dua episod pertama siri ini menggambarkan "kisah serba baharu mengenai tujuh anggota pasukan Vox Machina di aras 7 D&D dalam misi 'membesar' pertama mereka, yang berlaku sebelum pertunjukan RPG pertama Critical Role". Siri ini kemudiannya mengadaptasi arka Briarwood daripada siri web asal, "di mana pasukan Vox Machina membalas dendam atas pembunuhan penguasa kota Whitestone dan kebanyakan keturunan mereka oleh Tuan dan Puan Briarwood yang jahat". Siri ini juga akan mengadaptasi  "arka-arka cerita klasik Vox Machina yang lain""Update 23: BIG NEWS: Critical Role: The Legend of Vox Machina is Coming to Amazon Prime Video! · Critical Role: The Legend of Vox Machina Animated Special". Kickstarter. Retrieved November 6, 2019. "with 24 episodes to play with, instead of just 10, we’ll not only complete the entire Briarwood storyline in the animated series, but we’ll forge ahead into other classic Vox Machina story arcs as well! [...] Kickstarter backers [...] will still have an opportunity to watch the two-part special that kicks off the series before anyone else AND because you're a backer, you'll be able to access the first season for free." seperti arka Chroma Conclave.

 Rujukan 

 Pautan luar 

Legenda Vox Machina di Amazon Prime Video
Siri video The Legend of The Legend of Vox Machina (melalui saluran YouTube Critical Role)

Kategori:Rancangan televisyen bahasa Inggeris